**Lisa 3**

**Humala Linnaku kasutamine Kaitseliidu ja Kaitseväe poolt:**

* **Müra tekitavad tegevused (laskmised/ imitatsioonivahendid)**

Kaitseliidu ja Kaitseväe ning teiste jõustruktuuride planeeritud Humala linnaku territooriumi kasutusmahud on orienteeruvalt 25 nädalavahetust aastas (st umbes 50 päeva), lisaks umbes 50 päeva tööpäevadel. Kokku on plaanis kasutada Humala linnakut (ja seal asuvaid lasketiire kui need on lõplikult välja ehitatud) kuni **100 päeva** aastas.

* **Müra mittetekitavad tegevused (ei kasutata laskemoona/ imitatsioonivahendid)**

Kaitseliidu ja Kaitseväe ning teiste jõustruktuuride planeeritud taktikaõppe kasutusmahud ilma müra tekitamata on umbes 10 nädalavahetust (st umbes 20 päeva), lisaks umbes 30 tööpäeval, kokku umbes **50 päeva** aastas.

Kokku planeerivad KL Harju malev, KL ja KV ning teiste jõustruktuuride kasutajad kasutada Humala linnakut kuni 150 päeva aastas.

* **Lisaks on planeeritud Humala Linnakut kasutada alljärgnevalt:**
* Riigikaitseõpetus - taktikaala kasutamine umbes 30 päeva ja lasketiirud umbes kuni 10 päeva aastas (aprill-juuni, september)
* Laskurid – lasketiirude kasutus umbes 15 nädalavahetust aastas
* **Kasutusaeg:**

Humala linnaku põhiline kasutuskoormus hakkab olema lumevabal ajal märtsist novembrini valgel ajal või kella 0900-2000 vahelisel ajal nii tööpäevadel kui ka nädalavahetusel.